राजस्थान के बीकानेर और टोंक जिले में हुए सड़क हादसों में सोमवार को पति-पत्नी सहित 3 लोगों ने अपनी जान गंवा दी, वहीं 4 लोग घायल हुए हैं. बीकानेर में जहां एक बोलेरो और एक कार की टक्कर हो गई वहीं टोंक जिले में तेज गति से आ रही एक बस ने बाइक को टक्कर मार दी.
राजस्थान में हादसों के रविवार के बाद सोमवार भी सड़क दुर्घटनाओं के इतिहास में दर्दनाक दिनों में गिना जाएगा. राजस्थान (rajasthan) के बीकानेर (bikaner) और टोंक जिले में हुए सड़क हादसों में सोमवार को पति-पत्नी सहित 3 लोगों ने अपनी जान गंवा दी, वहीं 4 लोग घायल हुए हैं. बीकानेर में जहां एक बोलेरो और एक कार की टक्कर (road accident) हो गई वहीं टोंक जिले में तेज गति से आ रही एक बस ने बाइक को टक्कर मार दी. बता दें कि रविवार को राज्य के सिरोही, अलवर और राजसमंद में हुए तीन सड़क हादसों में 14 लोगों की मौत हुई थी जबकि इन हादसों में कई अन्य घायल हो गए. पुलिस तीनों मामलों की जांच कर रही है. प्रदेश में पिछले एक महीने में लगातार सड़क हादसे सामने आ रहे हैं जहां लापरवाहियों और रफ्तार की कीमत लोगों को जान देकर चुकानी पड़ती है.
सोमवार को प्रदेश में बीकानेर के पूगल थाना क्षेत्र में एक बोलेरो और कार की टक्कर हो गई जिसमें अनूपगढ़ एडीजे की मौत हो गई और तीन लोग घायल हो गए. वहीं टोंक जिले के बासखारोलान गांव के पास हादसे में बावड़ी निवासी पति-पत्नी की मौत हो गई और एक व्यक्ति घायल हो गया.
बीकानेर के पूगल थाना क्षेत्र में हुई सड़क दुर्घटना की सूचना मिलने से बाद जामसर थानाधिकारी पवन कुमार मौके पर पहुंचे. मिली जानकारी के मुताबिक दुर्घटना जामसर के पास जालवाली मोड़ पर हुई है जिसमें अनूपगढ़ एडीजे सरोज चौधरी अपनी कार में थीं जिनकी मौके पर ही मौत हो गई. पुलिस के अनुसार कार में मौजूद एईएन शंकरलाल और दोनों वाहनों के चालक गंभीर हैं.
वहीं टोंक जिले के बासखारोलान गांव के पास एक सड़क दुर्घटना हो गई जिसमें बावड़ी के रहने वाले पति-पत्नी की मौत हो गई और एक व्यक्ति घायल हो गया. थाना पुलिस के एएसआई करण सिंह ने जानकारी दी कि मृतक के पुत्र सुनील कुमार साहू की तरफ से बताया गया कि उसके माता-पिता बासखारोलान गांव में हलवाई का काम करने गए थे और 15 मई की रात करीब 9 बजे काम निपटा कर बावड़ी लौट रहे थे.
इसी बीच बावड़ी झिराणा सड़क पर तेज गति से आ रही एक बस ने बाइक को टक्कर मार दी जिसमें तीनों बाइक सवार बस के साथ घसीटते हुए काफी दूर चले गए और हादसे में रामदेव और उनकी पत्नी सीता देवी ने मौके पर ही दम तोड़ दिया.
वहीं बीते रविवार को राज्य के सिरोही, अलवर और राजसमंद में सड़क हादसे हुए जिनमें 14 लोगों की मौत हो गई. पहला हादसा सिरोही में हुआ जहां गलत दिशा में में आ रहा एक ट्रोला पहले ट्रक से भिड़ा और फिर दो कारें ट्रक में घुस गई जिससे ट्रक में घुसी एक कार पूरी तरह से क्षतिग्रस्त हो गई. हादसे में कार सवार 6 लोगों की मौत हो गई जिसमें एक 6 महीने की बच्ची भी शामिल थी.
इसके साथ ही दूसरा हादसा अलवर के राजगढ़ में हुआ जहां राजगढ़ सिकंदरा राजमार्ग पर सूरेर पेट्रोल पंप के पास एक ट्रक ने आटो रिक्शा को जोरदार टक्कर मारी जिसमें आटो सवार चार लोगों की मौत हो गई. वहीं राजसमंद में रविवार सुबह हुए सड़क हादसे में भी चार लोगों की मौत हो गई यहां ओवरटेक के प्रयास में निजी कंपनी की बस ट्रेलर में जा घुसी.

राजस्थान के बीकानेर और टोंक जिले में हुए सड़क हादसों में सोमवार को पति-पत्नी सहित तीन लोगों ने अपनी जान गंवा दी, वहीं चार लोग घायल हुए हैं. बीकानेर में जहां एक बोलेरो और एक कार की टक्कर हो गई वहीं टोंक जिले में तेज गति से आ रही एक बस ने बाइक को टक्कर मार दी. राजस्थान में हादसों के रविवार के बाद सोमवार भी सड़क दुर्घटनाओं के इतिहास में दर्दनाक दिनों में गिना जाएगा. राजस्थान के बीकानेर और टोंक जिले में हुए सड़क हादसों में सोमवार को पति-पत्नी सहित तीन लोगों ने अपनी जान गंवा दी, वहीं चार लोग घायल हुए हैं. बीकानेर में जहां एक बोलेरो और एक कार की टक्कर हो गई वहीं टोंक जिले में तेज गति से आ रही एक बस ने बाइक को टक्कर मार दी. बता दें कि रविवार को राज्य के सिरोही, अलवर और राजसमंद में हुए तीन सड़क हादसों में चौदह लोगों की मौत हुई थी जबकि इन हादसों में कई अन्य घायल हो गए. पुलिस तीनों मामलों की जांच कर रही है. प्रदेश में पिछले एक महीने में लगातार सड़क हादसे सामने आ रहे हैं जहां लापरवाहियों और रफ्तार की कीमत लोगों को जान देकर चुकानी पड़ती है. सोमवार को प्रदेश में बीकानेर के पूगल थाना क्षेत्र में एक बोलेरो और कार की टक्कर हो गई जिसमें अनूपगढ़ एडीजे की मौत हो गई और तीन लोग घायल हो गए. वहीं टोंक जिले के बासखारोलान गांव के पास हादसे में बावड़ी निवासी पति-पत्नी की मौत हो गई और एक व्यक्ति घायल हो गया. बीकानेर के पूगल थाना क्षेत्र में हुई सड़क दुर्घटना की सूचना मिलने से बाद जामसर थानाधिकारी पवन कुमार मौके पर पहुंचे. मिली जानकारी के मुताबिक दुर्घटना जामसर के पास जालवाली मोड़ पर हुई है जिसमें अनूपगढ़ एडीजे सरोज चौधरी अपनी कार में थीं जिनकी मौके पर ही मौत हो गई. पुलिस के अनुसार कार में मौजूद एईएन शंकरलाल और दोनों वाहनों के चालक गंभीर हैं. वहीं टोंक जिले के बासखारोलान गांव के पास एक सड़क दुर्घटना हो गई जिसमें बावड़ी के रहने वाले पति-पत्नी की मौत हो गई और एक व्यक्ति घायल हो गया. थाना पुलिस के एएसआई करण सिंह ने जानकारी दी कि मृतक के पुत्र सुनील कुमार साहू की तरफ से बताया गया कि उसके माता-पिता बासखारोलान गांव में हलवाई का काम करने गए थे और पंद्रह मई की रात करीब नौ बजे काम निपटा कर बावड़ी लौट रहे थे. इसी बीच बावड़ी झिराणा सड़क पर तेज गति से आ रही एक बस ने बाइक को टक्कर मार दी जिसमें तीनों बाइक सवार बस के साथ घसीटते हुए काफी दूर चले गए और हादसे में रामदेव और उनकी पत्नी सीता देवी ने मौके पर ही दम तोड़ दिया. वहीं बीते रविवार को राज्य के सिरोही, अलवर और राजसमंद में सड़क हादसे हुए जिनमें चौदह लोगों की मौत हो गई. पहला हादसा सिरोही में हुआ जहां गलत दिशा में में आ रहा एक ट्रोला पहले ट्रक से भिड़ा और फिर दो कारें ट्रक में घुस गई जिससे ट्रक में घुसी एक कार पूरी तरह से क्षतिग्रस्त हो गई. हादसे में कार सवार छः लोगों की मौत हो गई जिसमें एक छः महीने की बच्ची भी शामिल थी. इसके साथ ही दूसरा हादसा अलवर के राजगढ़ में हुआ जहां राजगढ़ सिकंदरा राजमार्ग पर सूरेर पेट्रोल पंप के पास एक ट्रक ने आटो रिक्शा को जोरदार टक्कर मारी जिसमें आटो सवार चार लोगों की मौत हो गई. वहीं राजसमंद में रविवार सुबह हुए सड़क हादसे में भी चार लोगों की मौत हो गई यहां ओवरटेक के प्रयास में निजी कंपनी की बस ट्रेलर में जा घुसी.